Tresjuncos

Tresjuncos [Tresjuncos] (Tri Junkoj) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas tresjunqueño. La censita loĝantaro en 2013 estis de 346 loĝantoj kaj la denseco estas de 4,92 loĝ/km².

 Demografio 
 Demografia evoluo1991  1996  2001  2004  2008  2012 600  546  488  445  425  368

 Situo 
Tresjuncos estas situanta en la orienta parto de Kastilio-Manĉo en la komarko aŭ distrikto Kvenka Manĉo en la sudokcidenta parto de la Provinco Kvenko, je altitudo de 800 m; je 104 km el Kvenko, provinca ĉefurbo, kaj je 120 el Madrido, ŝtata ĉefurbo, je 18 km norde de Belmonte laŭ la regiona ŝoseo CM-3011 kaj je 42 km sude de Tarancón. La areo de ties teritorio estas de 70.29 km². La geografiaj koordinatoj estas 39°42′5″N 2°45′21″Ok.

 Historio 
Estas en la areo multaj restoj el Neolitiko kaj el la epoko de la Romia Imperio survoje el la mino de kristala ŝtono (nunaj Osa kaj Belmonte al la urbo Segobriga. La kristanoj konkeris la areon el la islamanoj fine de la 12a jarcento kun Alarkono. Multaj feŭdaj konfliktoj okazis en la areo eĉ ekzekuto de du partianoj de la rivaloj de la reĝino Isabel la 1-a (Kastilio).

Komence de la 20a jarcento loĝanto de Tresjuncos kromnome "El Cepa", malaperis, kio okazigis unu el plej dramaj eraroj de la historio de la hispana juĝsistemo, konata kiel La murdo de Kvenko, kiu siavice inspiris romanon de Ramón J. Sender kaj filmon El crimen de Cuenca de Pilar Miró.

Meze de la 20a jarcento la populacio de multaj vilaĝoj de la regiono atingis pinton, kaj ankaŭ ĉe Tresjuncos, sed poste okazis elmigrado (ĉefe al Barcelono, nome al la komarko Malsupra Jobregato, je 600 km kaj al Valencio je 300 km), senloĝigo kaj maljuniĝo de la populacio, kaj ankaŭ ĉe Tresjuncos kie oni falis al la nunaj 346.

 Ekonomio 
Agrikulturo kaj brutobredado tradicie. Servoj kaj loĝejoj. Ĉasado.

 Notoj 

 Vidu ankaŭ 
 Municipoj de Provinco Kvenko

 Eksteraj ligiloj 
 Pri Tresjuncos 
 Blogo pri Tresjuncos 

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko